CELEX: 32017R1407
Language: bg
Date: 2017-08-01 00:00:00
Title: Регламент (ЕС) 2017/1407 на Комисията от 1 август 2017 година за поправка на текста на български, испански, немски, португалски и фински език на Регламент (ЕС) № 432/2012 за създаване на списък на разрешените здравни претенции за храни, различни от претенциите, които се отнасят до намаляване на риска от заболяване и до развитието и здравето на децата (Текст от значение за ЕИП. )

2.8.2017   
            
            
               BG
            
            
               Официален вестник на Европейския съюз
            
            
               L 201/1
            
         РЕГЛАМЕНТ (ЕС) 2017/1407 НА КОМИСИЯТА
   от 1 август 2017 година
   за поправка на текста на български, испански, немски, португалски и фински език на Регламент (ЕС) № 432/2012 за създаване на списък на разрешените здравни претенции за храни, различни от претенциите, които се отнасят до намаляване на риска от заболяване и до развитието и здравето на децата
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1924/2006 на Европейския парламент и на Съвета от 20 декември 2006 г. относно хранителни и здравни претенции за храните (1), и по-специално член 13, параграф 4 от него,
   като има предвид, че:
   
               (1)
            
            
               В текста на Регламент (ЕС) № 432/2012 на Комисията (2) на български, испански и немски език в приложението е допусната грешка в претенцията при първото споменаване на хранително вещество, вещество, храна или категория храна „Заместител на хранения за регулиране на телесното тегло“.
            
         
               (2)
            
            
               В текста на Регламент (ЕС) № 432/2012 на фински език в приложението е допусната грешка в графата „Условия и/или ограничения за употребата на храната и/или допълнителна информация или предупреждение“ при второто споменаване на хранително вещество, вещество, храна или категория храна „Заместител на хранения за регулиране на телесното тегло“.
            
         
               (3)
            
            
               В текста на Регламент (ЕС) № 432/2012 на португалски език в приложението е допусната грешка в графата „Условия и/или ограничения за употребата на храната и/или допълнителна информация или предупреждение“ и при двете споменавания на хранително вещество, вещество, храна или категория храна „Заместител на хранения за регулиране на телесното тегло“.
            
         
               (4)
            
            
               Поради това е необходимо текстът на български, испански, немски, португалски и фински език на Регламент (ЕС) № 432/2012 да бъде съответно поправен. Поправката не се отнася за текста на останалите езици.
            
         
               (5)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕС) № 432/2012 се поправя, както следва:
   
               1.
            
            
               В приложението, при първото споменаване на „Заместител на хранения за регулиране на телесното тегло“ вписването за претенцията се замества със следното:
               „Ежедневното заместване на едно основно хранене при нискокалорична диета със заместител на хранения допринася за поддържането на телесното тегло след намаляването му“.
            
         
               2.
            
            
               
                  (не засяга българската версия)
               
            
         
               3.
            
            
               
                  (не засяга българската версия)
               
            
         Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 1 август 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 404, 30.12.2006 г., стр. 9.
   
      (2)  Регламент (ЕС) № 432/2012 на Комисията от 16 май 2012 г. за създаване на списък на разрешените здравни претенции за храни, различни от претенциите, които се отнасят до намаляване на риска от заболяване и до развитието и здравето на децата (ОВ L 136, 25.5.2012 г., стр. 1).